לארי אלן אבשייר

לארי אלן אבשיר (באנגלית: Larry Allen Abshier; 1943 – 11 ביולי 1983) היה אחד משבעה חיילים אמריקאים שערקו לצפון קוריאה בשנת 1962 לאחר מלחמת קוריאה. הוא נולד באורבנה, אילינוי.

אבשייר, שהוצב במקור בדרום קוריאה, חצה את הגבול לצפון קוריאה בגיל 19 בנסיבות לא ברורות. בהמשך הוא הפך לדמות תעמולה של המשטר הצפון קוריאני, הופיע בתקשורת הממלכתית ועל פי הדיווחים עבד כמורה לאנגלית ושחקן בסרטים צפון קוריאניים. אבשייר התגורר בצפון קוריאה עד מותו מהתקף לב בשנת 1983.

 עָרִיקָה 
טוראי אבשייר, חבר בגדוד הסיור הראשון, רגימנט הפרשים התשיעי, דיוויזיית הפרשים הראשונה, נטש את תפקידו בדרום קוריאה במאי 1962 כאשר התגנב מבסיסו וחצה את האזור המפורז לצפון קוריאה. במשך שלושה חודשים הוא היה האמריקאי היחיד בצפון קוריאה, עד שטוראי ג'יימס ג'וזף דרזנוק ערק באוגוסט של אותה השנה.

בסרט התיעודי משנת 2006 "חוצים את הקו", דרזנוק נזכר כיצד התעורר וראה פנים לבנות מביטות בו. "פקחתי את עיניי. לא האמנתי לעצמי. עצמתי אותן שוב. אני בטח חולם. פקחתי אותן שוב, הסתכלתי ואמרתי, 'מי לעזאזל אתה?' הוא אמר, 'אני אבשייר'. 'אבשייר? אני לא מכיר אף אבשייר'."

אבשיר ושלושה עריקים אמריקאים נוספים, דרזנוק, צ'ארלס רוברט ג'נקינס וג'רי וויין פאריש, כיכבו בכמה סרטים צפון-קוריאניים כמו "גיבורים אלמונים", שם גילמו אמריקאים מרושעים. השתתפותם בסרטים אלה הפכה אותם לסלבריטאים מיידיים. אבשייר ושלושת האחרים הפכו לפורצי דרך, ותמונות של ארבעתם שחיו בצפון קוריאה האוטופית דלפו מחוץ למדינה; הגברים תמיד נראו מצליחים, חסרי דאגות ומאושרים.

 החיים בצפון קוריאה 
צ'ארלס ג'נקינס כתב בספרו "הקומוניסט בעל כורחו" שאבשייר התקשה לדבר בקוריאנית אך היה מרותק מהשפה והיה מבלה שעות בלימוד אוצר-מילים מעיתונים. ג'נקינס דיווח כי הארבעה הועברו לבית בן חדר אחד במנגיונגדה-גיוק ביוני 1965, שם גרו יחד במשך מספר שנים, קראו ושיננו קטעים מאת קים איל סונג. ג'נקינס טען כי דרזנוק היה מתעלל באבשייר בתקופה זו, למשל, על ידי יצירת בלגן ולאחר מכן דרישה שאבשייר ינקה אותו. ג'נקינס תיאר את אבשייר בחיבה כ"נשמה פשוטה, מתוקה וטובת לב שהייתה טיפשה למדי וקלה לניצול".

במשך זמן מה, דרזנוק ופאריש כינו את אבשייר בגנאי "לני" על שם הטיפש מהרומן " עכברים ואנשים " מאת ג'ון סטיינבק. אבשייר מעולם לא התנגד לבריונות זו, עד אשר ג'נקינס שכנע אותו לעשות כך. בסופו של דבר, דרזנוק "עשה צעד", ככל הנראה תקף את אבשייר, אך ג'נקינס הגן על אבשייר בכך שהכה את דרזנוק, דבר שגרר לאחר מכן עוינות ואויבות - כעת גם כלפי ג׳נקינס. אבשייר, "קיבל" מהשלטונות אישה צפון קוריאנית, שתהיה הטבחית והמטפלת שלו, ותקיים איתו יחסי מין. אשתו של אבשייר נכנסה להריון, וכשהתגלה הדבר, היא נלקחה ממנו.

מאוחר יותר, אבשייר נישאה לאישה אחרת. בספרו "חוצים את הקו", דרזנוק טוענת שאשתו השנייה של אבשייר הייתה קוריאנית, אך בספר "הקומוניסט בעל כורחו", טוען ג'נקינס כי הייתה זו אישה תאילנדית בשם אנוצ'ה פנג'וי, אשר נמסרה לאבשייר על ידי ממשלת צפון קוריאה. ג'נקינס מוסיף לטעון כי אשתו של אבשייר הייתה זונה לשעבר שעבדה כמעסה במקאו, בעת שנחטפה על ידי סוכנים צפון קוריאנים והובאה לצפון קוריאה. דזמן קצר לאחר מכן, בשנת 1978, היא "ניתנה" לאבשייר. תיאורו של ג'נקינס על חטיפתה התקבל בספקנות, עד שהציג תמונה שלה בצפון קוריאה, מה שמרמז כי צפון קוריאה אולי חטפה אזרחים של מדינות אחרות בנוסף לאלה של יפן. לאבשייר ולאשתו השנייה לא נולדו ילדים. לאחר מותו של אבשייר, אנוצ'ה נלקחה, לכאורה כדי להינשא ליזם מזרח-גרמני בשנת 1989.

 מותו 
אבשייר נפטר ב-11 ביולי 1983 מהתקף לב בפיונגיאנג.

קישורים חיצוניים

הערות שוליים

קטגוריה:אנשי הכוחות המזוינים של ארצות הברית במלחמת קוריאה
קטגוריה:עריקים אמריקאים
קטגוריה:אמריקאים שנולדו ב-1943
קטגוריה:אמריקאים שנפטרו ב-1983